Sogto Otxirov

Sogto Otxirov (; Zabaikalski kraia, 1993ko iraila) buriat jatorriko errusiar arkulari, artzain eta aktibista da, pertsona intersexualen eskubideak defendatzen dituena. Androgenoekiko sentikortasun partzialaren sindromearekin bizitzeari buruz modu irekian hitz egiteagatik ezaguna da. 2022an, Jelena Pogrebizhskaiaren Interseks-liudi v Rossii () dokumentalean parte hartu zuen.

 Bizitza 
Zabaikalski kraian jaio zen 1993an. Jaiotzez emakumezko generoa esleitu zioten genitalen itxuraren arabera eta Tsyregma izena jarri zioten.

13 urte zituela, eskolako mediku azterketa batean, medikuek azterketa osagarriak egitera bidali zuten hilekorik ez zuela jakin zutenean. 16 urtereki Txitara joan zen, han androgenoekiko sentikortasun partzialaren sindromea diagnostikatu zioten eta ebakuntza bat egin zioten. 

Gizonezko genero identitatea eta genero disforia direla eta, 23 urterekin Sogtok gizon gisa bizitzen jarraitzea erabaki zuen. Arrazoi erlijiosoengatik, Ulan-Udera joan zen eta Bair Tsyrendorzhiev xaman gorenarengana jo zuen, zein izen hautatu behar duen galdetuz. Tsyrendorzhievek Sogto izena jarri zion. 

24 urte zituela, Errusiako pertsona intersexualen komunitateari buruz jakin zuen eta bere bizitzaz hitz egiten hasi zen, beste intersexualei laguntzeko eta Zabaikalski kraian bizi diren beste pertsona intersexualak aurkitzeko. 

Beste pertsona intersexualei, hala aholkatzen die: «Onartu nortzuk zareten. Ezin duzue honetatik ihes egin edo ezkutatu. Besterik gabe, zoriontsu izan!» 

 Erreferentziak 

 Kanpo estekak  

Kategoria:Zabaikalski kraiko jendea
Kategoria:Artzainak
Kategoria:Errusiako arkulariak
Kategoria:Pertsona intersexualak
Kategoria:Errusiako LGBT pertsonak
Kategoria:LGBT ekintzaileak
Kategoria:Errusiako aktibistak